laion/Wikipedia-Exotic huggingface dataset:
לוקשהאזה

לוקשהאזה (בהונגרית: Lőkösháza) היא עיר בנפת גיולה שבמחוז בקש בדרום מזרח הונגריה. כמו יישובים רבים באירופה גם מספר התושבים בלוקשהאזה נמצא בירידה. בשנת 1990 חיו בכפר 2,128 תושבים, ובשנת 2021 רק 1,573 תושבים. התיישבות באזור הוזכרה במסמכים משנת 1914. עד שנת 1949 היה הכפר חלק מאלק ומאז הוכרז ככפר רשמי. יהודים מעטים חיו בקטגיהאזה במאה ה-20 וב-1944 נרצחו כמה מהם בשואת יהודי הונגריה. מדיה וקבצים בנושא לוקשהאזה בוויקישיתוף אתר האינטרנט הרשמי של לוקשהאזה (בהונגרית) נתוני הכפר באתר הלמ"ס ההונגרי תיעוד יהודי קטגיהאזה שנרצחו בשואה וששרדו את השואה
אגוז

אֱגוֹז, בבוטניקה, הוא פרי יבש פשוט בעל זרע יחיד (לעיתים נדירות זרע כפול) שקליפתו החיצונית הופכת קשה מאוד בבשלות, ואינה נפתחת באופן טבעי לשחרור הזרע הנמצא בתוכה. בבישול ההגדרה רחבה יותר וכוללת סוגי פירות וזרעים נוספים. הפרי של מיני האגוז השונים מכיל הרבה שומנים וחלבונים, וכן ערך תזונתי רב. אגוז חמאה אגוז לוז (בונדוק) אגוז מקדמיה אגוז פקאן אגוז מלך (אגוז קליפורניה / אגוז מוח) אגוז האלון (בלוט) אגוז אשור אגוז השיאה אגוז מוסקט ערמון קאריה (סוג הכולל את הפקאן) אגוז השמן אגוז מלבר (סאבא) בבישול, המונח "אגוז" רחב יותר ומתייחס לסוגי זרעים ופירות שונים; באופן כללי, המונח מתייחס לכל גרעין גדול ושמנוני המצוי בתוך קליפה ומשמש להכנת מזון. כמה סוגי אגוזים המשמשים בבישול אך אינם אגוזים על-פי ההגדרה הבוטאנית: אגוז אדמה (המכונה גם בוטן) אגוז ברזילאי או שקד ברזילאי (זרע העץ) פיסטוק (הפרי של אלה אמיתית = אלת הבטנה, Pistacia vera) צנובר (פרי עץ האורן) קוקוס (אגוז הודו) שקד מצוי קשיו אגוז נמר דקה (מטבל) אגוזים, דף שער בספרייה הלאומית אכילת אגוזים מדי יום עושה את הדבר הזה למוח, באתר וואלה, 26 במרץ 2019 ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
הקומנצ'רוס

הקומנצ'רוס (באנגלית: The Comancheros) הוא מערבון אמריקאי משנת 1961 בבימויו של מייקל קורטיז, עם ג'ון ויין וסטיוארט ויטמן בתפקידים הראשיים. זה סרטו האחרון של מייקל קורטיז. הוא היה חולה בעת ההסרטה וג'ון ויין החליף אותו בבימויו וסירב לקבל קרדיט על כך. התסריט מבוסס על הרומן "הקומנצ'רוס של פול וולמן (אנ') משנת 1952. הקומנצ'רוס (אנ') היו קבוצה גדולה של עבריינים שסיפקו לשבט הקומנצ'י סחורות וכלי נשק שהשיגו בדרך בלתי חוקית. 1843 ניו אורלינס, המהמר פול ריגרט (סטיוארט ויטמן) הורג את בנו של שופט בלואיזיאנה בדו-קרב אקדחים. הוא נמלט לטקסס כי האב מכריז עליו כרוצח. ג'ייק קאטר (ג'ון ויין) הוא ריינג'ר בטקסס ריינג'רס שנשלח לתפוס אותו ולהביאו לדין. הוא מוצא אותו בספינת נהר השטה לגלווסטון ביחד עם אישה יפה בשם פילר גרייל (אינה באלין) עוצר ואוזק אותו. בדרך הם נכנסים לחווה שהותקפה על ידי אינדיאנים ואנשיה נרצחו. לאחר חפירת הקברים מצליח ריגרט להימלט. מפקד הריינג'רס מייג'ור הנרי (ברוס קבוט) מטיל על קאטר להצטרף לקומנצ'רים בשם בדוי של הקומנצ'ר מקבי העצור. קאטר מתחבר עם הקומנצ'ר טולי קרו (לי מרווין) עבריין שתיין שמגלה לו את מצבורי הרובים שהם עומדים למכור לקומנצ'י. הם נכנסים לשחק פוקר ושם פוגש קאטר את ריגרט המהמר. קאטר זוכה במשחק וקרו השתיין מסרב לתת לו ללכת. מתפתח קרב יריות שבסופו הורג קאטר את קרו. הוא ממשיך עם ריגרט, הם מוציאים את מצבור הרובים ונכנסים לחווה של ידידי קאטר. הקומנצ'י מתקיפים וקאטר משחחר את רגרט מהאזיקים כדי שיילחם. הקרב נראה אבוד. ריגרט בורח על סוס אך לא עורק. הוא נפגש עם המייג'ור ואנשיו והם מגיעים לחווה ומניסים את הקומנצ'י. המייג'ור ואנשיו מגיעים לשופט (אדגר ביוקנן) ונשבעים שבועת שקר שריגרט הוא איש הריינג'ס והיה אתם בעת הזמן בו הואשם ברצח. השופט מסכים וריגרט מצטרף לריינג'רס. כעת מגיעים קאטר וריגרט למושבת הקומנצ'רוס כשמרחוק מלווה אותם הריינגר טוב (פטריק ויין) המחוסל על ידי הקומנצ'י. הם מתקבלים בספקות על ידי הקומנצ'רוס ומפקדם גרייל (נחמיה פרסוף) שהוא מבוגר נכה בכסא גלגלים. הם נתלים בידיהם כעונש עד שלמקום מגיעה פילאר גרייל בתו של המפקד ומשחררת אותם. גרייל נרצח על ידי אם שבנה הוצא להורג בהוראתו בשל גניבה. כעת מגיעים למקום הריינג'רים ומתחולל קרב גדול בו נופלים רבים. פילאר וריגרט שורדים ועוזבים את המקום להתחלה חדשה וקאטר צועד לבד לעבר יחידתו. מדיה וקבצים בנושא הקומנצ'רוס בוויקישיתוף "הקומנצ'רוס", במסד הנתונים הקולנועיים IMDb (באנגלית) "הקומנצ'רוס", באתר נטפליקס "הקומנצ'רוס", באתר AllMovie (באנגלית) "הקומנצ'רוס", באתר Rotten Tomatoes (באנגלית) "הקומנצ'רוס", באתר Box Office Mojo (באנגלית) "הקומנצ'רוס", במסד הנתונים הקולנועיים KinoPoisk (ברוסית) קדימון לקומנצ'רוס, באתר יוטיוב הקומנצ'רוס, באתר TCM ויין בקומנצ'רוס, באתר יוטיוב ג'ון ויין נפגש עם לי מרווין בקומנצ'רוס, באתר יוטיוב סוויטת "הקומנצ'רוס" של אלמר ברנסטיין, באתר יוטיוב
טיפטון

האם התכוונתם ל... איימי טיפטון – שחקנית אמריקאית ליאו טיפטון – דוגמן/ית ושחקן/ית אמריקא/ית סקוט טיפטון – פוליטיקאי אמריקאי
אורית בנבנישתי

אורית בנבנישתי (נולדה ב-1961) היא אשת עסקים ישראלית, מנכ"לית קבוצת תיגבור ויושבת ראש חברת האבטחה "רשף ביטחון". נשיאת ענף חברות משאבי אנוש בנשיאות המגזר העסקי בישראל. בנבנישתי היא בתה של רינה וינרייך בנבנישתי. הוריה של אורית התחתנו ביד אליהו ואחרי זמן קצר עברו לניו יורק, מאחר שאביה עבד בחברת ביטוח אמריקאית. בארצות הברית רינה למדה הוראה ועבדה בבית ספר יהודי. מאוחר יותר החלה לעבוד בחברת משאבי אנוש. אורית נולדה בארצות הברית, בקונטיקט. כשהייתה בכיתה ב', אחרי מלחמת ששת הימים, ההורים החליטו לחזור לישראל, והשתכנו בשכונת קיראון בקריית אונו. כעבור שמונה שנים עברה המשפחה להרצליה. בנבנישתי עסקה באתלטיקה (בעקבות אמהּ, שהייתה אתלטית), וזכתה באליפות ישראל לתיכונים בריצות למרחק 400 מטרים ו-600 מטרים. אחרי שירות צבאי כמטאורולוגית בחיל האויר, בין השנים 1979–1981, למדה בנבנישתי סטטיסטיקה. היא השלימה תואר בוגר ומוסמך בסטטיסטיקה מטעם אוניברסיטת תל אביב בשנת 1987 ותואר בוגר ומוסמך במשפטים מטעם הקריה האקדמית אונו בשנת 2015. במהלך הלימודים לתואר מוסמך בחקר ביצועים ומתמטיקה, עבדה בחברת מחשבים, ובהמשך הצטרפה לחברת "תיגבור" המשפחתית, שהוקמה ונוהלה על ידי אמה. היא שימשה במספר תפקידים בחברה, ובתחילת שנות האלפיים, מונתה על ידי אמה למנכ"לית החברה. החברה עוסקת בכח אדם, סיעוד, שמירה ואבטחה. היא גם חברת הנהלה של העמותה לקידום החינוך בתל אביב-יפו, עמותת נאמני שניידר והאגודה לסוכרת נעורים, חברה בנשיאות פורום ראשי החברות, ונשיאת ענף חברות משאבי אנוש בנשיאות המגזר העסקי בישראל. נבחרה כאחת מאנשי השנה של ביזפורטל לשנת 2021. בנבנישתי נשואה לקותי לוריא. לזוג 2 בנים והם גרים בתל אביב. מדיה וקבצים בנושא אורית בנבנישתי בוויקישיתוף אורית בנבנישתי, ברשת החברתית פייסבוק אורית בנבנישתי, ברשת החברתית אקס (טוויטר) אורית בנבנישתי, ברשת החברתית LinkedIn ענת לב־אדלר, "אני רגילה להיות האישה היחידה בחדר", באתר "ידיעות אחרונות", 7 במרץ 2020 רועי כ"ץ, ראיון עם אורית בנבנישתי – תקציר מנהלים, ערוץ הכנסת, 10.1.2021 אורית בנבנישתי, טכנולוגיה אינה תחליף לטיפול אישי, באתר TheMarker‏, 5 בספטמבר 2017 גלי וינרב, ‏מי משקיע בעזרים לגיל השלישי ולבעלי מוגבלויות? תופתעו, באתר גלובס, 31 באוגוסט 2018 נטע-לי בינשטוק, יעל כפיר בפאנל נשים יזמיות: "אני מרגישה שבמערכת הבנקאית אין תקרת זכוכית", באתר כלכליסט, 26 בנובמבר 2020 אורית בנבנישתי מנכ"לית קבוצת תגבור באתר ביזפורטל אורית בנבנישתי היא מנכ"לית ובעלים קבוצת תגבור באתר מאיה (הודעות לבורסה), אתר הבורסה לניירות ערך בתל אביב אני גאה לקחת חלק בפרוייקט ״מדברות״, באתר גלובס, 18 באוקטובר 2020 מתן שירם, "כמנהלת הרגשתי צורך להעניק רשת תמיכה לעובדים ולמנהלים", באתר TheMarker‏, 9 במרץ 2021 לרגל יום האשה הבינלאומי החל היום: האשה שמתגברת את הכוח הנשי במשק הישראלי - רות עבור, באתר RootAvor, ‏בפברואר 2020 תיגבור מאגר כ"א מקצועי זמני בע"מ - דוח תקופתי לשנת 2021, באתר "מאיה" אורית בנבנישתי - בעלים ומנכל תגבור | תגבור חברת השמה, באתר תיגבור חברת השמה, ‏4 ביולי 2017 יעל ולצר, מנכ"לית תגבור: "אני מחפשת בעובדים שחקני נשמה", באתר ynet, 2 בספטמבר 2016 אורית בנבנישתי, למדתי להכיר את כל גוני האוכלוסייה הישראלית, גלובס, מאי 2014 | מוסף פורצות דרך - הדור השני מתגבר את הקבוצה, באתר אקסטרה, ‏4 בפברואר 2018 מתוך דף הלינקדאין של אורית דוד רוזנטל‏, אורית בנבנישתי, ראול סרוגו ורועי כהן נבחרו לסגני יו"ר נשיאות המגזר העסקי, באתר וואלה, 27 בינואר 2022 אורית בנבנישתי – מנכ"ל תיגבור בע"מ, באתר ceopro אנשי השנה 2021, ביזפורטל
דוני

דוניבר אלכסנדר מרנגון (בפורטוגזית: Donieber Alexander Marangon, מוכר בכינוי דוני; נולד ב-23 באוקטובר 1979) הוא כדורגלן עבר ברזילאי ששיחק בעמדת השוער. דוני החל את הקריירה במחלקת הנוער של בוטפוגו, ושיחק בקורינתיאנס, סנטוס, קרוזיירו וז'ובנטודה מליגת העל הברזילאית. באוגוסט 2005 נרכש על ידי רומא ב-18,000 דולר, וחתם על חוזה לשלוש שנים עם אופציה לעונה נוספת. בתחילה היה דוני שוער שני לג'אנלוקה קורצ'י, אך לאחר מכן הפך לשוער הראשון. ב-13 באפריל 2006 חודש חוזהו, ובשנתיים העוקבות זכה עם הקבוצה פעמיים בגביע, פעם אחת בסופר-קאפ ופעמיים סיימה הקבוצה כסגנית האלופה. ב-10 באפריל 2007 ספג שבעה שערים בהפסד קבוצתו 1–7 למנצ'סטר יונייטד במשחק הגומלין של שלב רבע גמר ליגת האלופות. במאי 2008 הוארך חוזהו בקבוצה עד ליוני 2012. באמצע עונת 2009/2010 איבד את המקום בהרכב בהחלטת המאמן לוצ'אנו ספאלטי. לאחר שזה פוטר, חזר דוני להרכב תחת המאמן קלאודיו ראניירי, איבד את מקומו, וחזר שוב תחת המאמן וינצ'נצו מונטלה. ביולי 2011 עבר לליברפול בהעברה חופשית, כגיבוי מהספסל לפפה ריינה. ב-7 באפריל 2012 ערך את הופעת הבכורה שלו בקבוצה, בתיקו 1–1 עם אסטון וילה במסגרת הפרמייר ליג. בקיץ 2012, במהלך הבדיקות הרפואיות של קדם העונה, לקה בדום לב והיה על סף מוות. הוא עזב את ליברפול, ובינואר 2013 הצטרף לקבוצת נעוריו, בוטפוגו. הוא לא שיחק עד לתום העונה, וב-12 באוגוסט 2013 הכריז על פרישה ממשחק פעיל. בטורניר קופה אמריקה 2007 הועדף על פני הלטון, ושיחק בשער הנבחרת עד לזכייה בגמר. במשחק חצי הגמר, הדף שתי בעיטות עונשין בקרב בעיטות ההכרעה נגד אורוגוואי. במאי 2010 היה בסגל נבחרתו למונדיאל 2010. קורינתיאנס הגביע הברזילאי (1): 2002 רומא קופה איטליה (2): 2006/2007, 2007/2008 הסופר קאפ האיטלקי (1): 2007 ליברפול גביע הפוטבול ליג (1): 2011/2012 נבחרת ברזיל קופה אמריקה (1): 2007 מדיה וקבצים בנושא דוני בוויקישיתוף דוני, ברשת החברתית אינסטגרם דוני, באתר Transfermarkt דוני, באתר Soccerway דוני, באתר BDFutbol דוני, באתר WorldFootball.net דוני, באתר National Football Teams דוני, באתר FootballDatabase.eu Manchester United - AS Roma, Apr 10, 2007 - UEFA Champions League - Match sheet, www.transfermarkt.com (באנגלית)
איוואן ווייטק פריץ'

איוואן ווייטק פריץ' (בצ'כית: Ivan Vojtěch Frič;‏ 22 באוקטובר 1922, פראג, צ'כוסלובקיה - 22 בפברואר 2001) היה צלם קולנוע צ'כוסלובקי, עורך קולנוע ועוזר במאי. אביו של פריץ', אלברטו ווייטק פריץ', היה אתנוגרף שהתמחה בחיי ילידי אמריקה, בוטנאי שהתמחה בקקטוסים, צלם וסופר. מ-1937 עד 1939, התמחה פריץ' כצלם בבית הספר הממלכתי לגרפיקה בפראג. בין השנים 1940–1941 עבד בחברת ההפקה BaPoZ (מחלקת סרטים של חברת באטה), שהתמחתה בהפקת סרטי ילדים, לפני שהצטרף לאקטואליטה ב-1941 כצלם חדשות שהפיק סרטי חדשות צ'כיים. שם עבד בתחילה כעוזר ועורך, ובהמשך גם כצלם. בקיץ 1944 העסיקו אותו השלטונות הגרמניים בגטו טרזין. שם היה אמור לעזור בעיצוב סרט התעמולה הפסאודו-תיעודי "טרזינשטט", בבימויו של אסיר הגטו קורט גרון. גרון ושחקנים רבים אחרים בסרט גורשו לאושוויץ ונרצחו באוקטובר 1944. פריץ' נותר להשלים את החלק האחרון של הסרט. לאחר שחרור צ'כוסלובקיה המשיך פריץ' בעבודתו בשידורי החדשות הממלכתיים. בשנות ה-70 עבד גם כעוזר במאי בסרטים עלילתיים צ'כיים.  ב-1987, בגיל 65, פרש מעבודתו בבימוי, צילום והפקת סרטים. Kay less : Between stage and barracks. Lexicon of persecuted theatre, film and music artists 1933 to 1945 . With a foreword by Paul Spiegel . Metropol, Berlin 2008, ISBN 978-3-938690-10-9 , p. 389. איוואן ווייטק פריץ', במסד הנתונים הקולנועיים IMDb (באנגלית) איוואן ווייטק פריץ', במסד הנתונים הקולנועיים KinoPoisk (ברוסית) ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
פיודור מלניק

פיודור מלניק (באוקראינית: Мельник Федор; ‏1 בינואר 1900 – 1 בינואר 1945) חסיד אומות העולם אוקראיני, שהציל יהודים בתקופת מלחמת העולם השנייה. פיודור מלניק, יליד 1900, התגורר עם אשתו היהודייה, בתיה, ובתם, לודמילה, בעיירה באר שבמחוז ויניצה. עם פרוץ המלחמה הגרמנית-סובייטית גויס פיודור לצבא האדום ונפל בשבי. בדצמבר 1941 הצליח להימלט ולאחר כמעט חודש של נדודים עשה את דרכו חזרה לבאר, שם גילה שמשפחתו ברחה מזרחה לפני הכיבוש. פיודור החל לעבוד בקואופרטיב שזה עתה הוקם לאיסוף צמחי מרפא. במרוצת הזמן הוא החל לקחת חלק בפעילות האנטי-פשיסטית. רבים ממכריו היהודים של פיודור, ביניהם בוריס קרמן, נכלאו בשני הגטאות שהוקמו בבר בדצמבר 1941. ב-19 באוגוסט 1942, במהלך מבצע הרג רחב היקף בגטאות לפיודור נודע שבוריס, אשתו רוזה וילדו הצעיר, מישה, כולם נרצחו; רק בתו בת ה-13, ספה, שרדה. באמצעות אנשי הקשר שלו בגטו שלח פיודור הודעה לילדה והציע את עזרתו. יום אחד, באוקטובר 1942, דפקה ספה על דלת משרדו של פיודור. הוא החביא את הילדה בעליית הגג במשך מספר ימים, דאג לצרכיה, עד שמצא מישהו שיעביר אותה למקום מסתור בטוח יותר. ספה נפרדה מהמציל שלה ולאחר מסע מסוכן שנמשך מספר ימים, הגיעה לעיירה שרהורוד, שם היו לה קרובי משפחה, ונשארה אצלם עד השחרור במרץ 1944. פיודור נשאר בבאר כחבר פעיל במחתרת הסובייטית והמשיך לעזור ליהודים, ביניהם סייע למשפחת קרסניאנסקי. לאחר שחרור העיירה באר במרץ 1944, חזר פיודור לשורות הצבא האדום ונהרג בקרבות ליד ברלין בימיה האחרונים של המלחמה. לאחר שנים רבות החליטה לודמילה מלניק, בתו של פיודור לפנות ליד ושם, ולספר את סיפורו של אביה . ב-16 בנובמבר 2004 הכיר יד ושם בפיודור מלניק כחסיד אומות העולם. שמו נחקק בקיר הכבוד ביד ושם בירושלים. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פיודור מלניק". The Righteous Among The Nations, באתר יד ושם (באנגלית) מקור מתוך תיק ארכיון יד ושם, M.31.2/10423
נבחרת קמבודיה בכדורגל

נבחרת קמבודיה בכדורגל (בקמרית: ក្រុមបាល់ទាត់ជម្រើសជាតិកម្ពុជា) היא נבחרת הכדורגל הלאומית של קמבודיה. הנבחרת הוקמה בשנת 1933 אך הצטרפה לפיפ"א רק בשנת 1953. ההישג הטוב ביותר של נבחרת זו הוא בגביע אסיה 1972 אותו סיימה במקום הרביעי. הנבחרת משתתפת בטורניר ה-ASEAN בכדורגל שהוא אליפות איגוד מדינות דרום-מזרח אסיה בכדורגל. כיום הנבחרת נחשבת לאחת החלשות ביותר ביבשת אסיה. הדירוג הנוכחי של נבחרת קמבודיה ברשימת הדירוג של פיפ"א, הוא המקום ה-180 בעולם, נכון ל-19 בספטמבר 2024; הניקוד הוא 919.70 – ללא שינוי לעומת ניקוד קודם. דירוג השיא 154 נמדד לראשונה במרץ 2011, והדירוג הנמוך ביותר 201 נמדד לראשונה באוגוסט 2014. 1930 עד 1994 - לא נכנסה 1998 - לא העפילה 2002 - לא העפילה 2006 - לא נכנסה 2010 עד 2026 - לא העפילה משחקי תיקו כוללים גם משחקים שהוכרעו בבעיטות הכרעה
בואינג E-7 ודג'טייל

בואינג E-7 ודג'טייל (737 AEW&C) הוא מטוס בקרה אווירית דו-מנועי מוטס המבוסס על בואינג 737. הוא קטן יותר מבואינג E-3 סנטרי מבוסס על ה-707, ויש לו אנטנת מכ"ם קבועה ומערך של מכ"מי סרוקה אלקטרונית במקום אנטנת סיבובית. הוא תוכנן עבור חיל האוויר המלכותי האוסטרלי תחת "פרויקט ודג'טייל" וסומן E-7A ודג'טייל. בשנת 1999, אוסטרליה העניקה לבואינג חוזה לאספקת ארבעה מטוסי AEW&C עם אופציות לשלושה מטוסים נוספים. ה-737 AEW&C דומה ל-737-700ER. הוא משתמש במכ"ם MESA. ה-AEW ומכ"ם המעקב הסרוקים אלקטרונית ממוקם על סנפיר גב על גבי גוף המטוס, המכונה "כובע העליון", ומיועד להיות עם שפעה אווירודינמית מינימלית. המכ"ם מסוגל לבצע בו-זמנית חיפוש אוויר וימי, בקרת אש ומעקב אחרי מטרות; עם טווח מרבי של למעלה מ-600 ק"מ. שינויים אחרים כוללים סנפירי גחון כדי לאזן את המכ"ם ואמצעי נגד טילים נגד מטוסים המותקן על האף, קצות הכנפיים והזנב. תדלוק בטיסה מתבצע באמצעות כלי קיבול על גבי גוף המטוס הקדמי. תא הנוסעים כולל שמונה עמדות מפעילים עם מקום לארבעה נוספות. אוסטרליה אוסטרליה – חיל האוויר המלכותי האוסטרלי מפעיל 6 מטוסים טורקיה טורקיה – חיל האוויר הטורקי מפעיל 4 מטוסים בריטניה בריטניה – חיל האוויר המלכותי מפעיל 3 מטוסים קוריאה הדרומית קוריאה הדרומית – חיל האוויר של הרפובליקה של קוריאה מפעיל 4 מטוסים ארצות הברית ארצות הברית – באפריל 2022 הודיע חיל האוויר של ארצות הברית כי E-7 ודג'טייל יחליף את E-3 החל משנת 2027 אתר האינטרנט הרשמי של בואינג E-7 ודג'טייל מדיה וקבצים בנושא בואינג E-7 ודג'טייל בוויקישיתוף חה"א של ארה"ב יחליף את מטוסי ההתראה בדגם החדיש E-7 של בואינג, באתר Israel Defense, ‏2022-05-01
שמעון סויסה (ראש מועצה)

שמעון סויסה (נולד ב-29 ביוני 1963) הוא פוליטיקאי ישראלי ששימש ראש המועצה המקומית חצור הגלילית. שמעון סויסה נולד, גדל והתחנך בחצור הגלילית. שירת בצנחנים בגדוד 890 ולחם במלחמת לבנון הראשונה. בעל תואר שני בחינוך, שימש כמורה וכמחנך בבית הספר תיכון אורט חצור. שימש כמנהל המתנ"ס בחצור הגלילית. סויסה נבחר לראשונה לתפקיד ראש מועצת חצור הגלילית בשנת 2008 מטעם הליכוד כאשר בבחירות אלו ניצח את שאול כמיסה שכיהן כראש המועצה. בבחירות הבאות רץ מטעם רשימה עצמאית. בתקופת כהונתו גדלה אוכלוסיית היישוב מ-8,600 ל-11,000 תושבים, והוקמו שכונות במערב היישוב, כולל פיתוח השכונות הוותיקות ושיפור ניכר בחזות היישוב ובתדמיתו, כחלק מתוכנית כוללת של פיתוח הגליל, והפיכתה של חצור לעיר. בבחירות 2024 התמודד פעם נוספת על תפקיד ראש המועצה, והפסיד למיכאל קבסה. סויסה נשוי לענת, אחות מיילדת במרכז הרפואי זיו, ואב לשלושה. מדיה וקבצים בנושא שמעון סויסה בוויקישיתוף שמעון סויסה, ברשת החברתית פייסבוק עופר פטרסבורג, הקורונה לא עצרה אותנו, באתר ישראל היום, 16 בפברואר 2021 מר שמעון סויסה, תנועת אור ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
יורדן טזה

יורדן טזה (בהולנדית: Jordan Teze; נולד ב-30 בספטמבר 1999 בחרונינגן שבהולנד) הוא כדורגלן הולנדי המשחק בעמדת הבלם בקבוצת מונקו מליג 1. טזה גדל במחלקת הנוער של פ.ס.וו. איינדהובן מליגת העל ההולנדית. ב-25 באוגוסט 2018 ערך את הופעת הבכורה שלו בקבוצה הבוגרת של המועדון, בניצחון 2-1 על זוולה במסגרת הליגה. ב-20 באוגוסט 2024 חתם במונקו. פ.ס.וו. איינדהובן הגביע ההולנדי (1): 2021/2022 מגן יוהאן קרויף (3): 2021, 2022, 2023 יורדן טזה, ברשת החברתית אינסטגרם יורדן טזה, באתר Transfermarkt יורדן טזה, באתר Soccerway יורדן טזה, באתר BDFutbol יורדן טזה, באתר WorldFootball.net יורדן טזה, באתר National Football Teams יורדן טזה, באתר FootballDatabase.eu יורדן טזה, באתר ESPN
טיירל מלסיה

טיירל מלסיה (בהולנדית: Tyrell Malacia; נולד ב-17 באוגוסט 1999 ברוטרדם שבהולנד) הוא כדורגלן הולנדי המשחק בעמדת המגן השמאלי בקבוצת מנצ'סטר יונייטד מהפרמייר ליג האנגלית ובנבחרת הולנד. מלסיה גדל במחלקת הנוער של פיינורד מליגת העל ההולנדית. ב-6 בדצמבר 2017 ערך את הופעת הבכורה שלו בקבוצה הבוגרת של המועדון, בניצחון 1–2 על נאפולי במסגרת שלב הבתים של ליגת האלופות לעונת 2017/2018. ב-13 בדצמבר ערך את הופעת הבכורה שלו בליגה, בתיקו 1-1 נגד הירנפיין. ב-5 ביולי 2022 חתם במנצ'סטר יונייטד מהפרמייר ליג האנגלית לארבע עונות, עם אופציה לעונה נוספת. ב-7 באוגוסט ערך הופעת בכורה בקבוצה, בהפסד 1–2 לברייטון אנד הוב אלביון. מלסיה היה חלק מהסגל המוקדם של נבחרת קוראסאו לטורניר גביע הזהב 2021. ב-4 בספטמבר 2021 ערך מלסיה את הופעת הבכורה שלו בנבחרת הולנד, בניצחון 0–4 על נבחרת מונטנגרו במסגרת מוקדמות מונדיאל 2022. נכלל בסגל נבחרת הולנד בטורניר מונדיאל 2022. פיינורד הגביע ההולנדי (1): 2017/2018 מגן יוהאן קרויף (1): 2018 מדיה וקבצים בנושא טיירל מלסיה בוויקישיתוף טיירל מלסיה, באתר Transfermarkt טיירל מלסיה, באתר Soccerway טיירל מלסיה, באתר BDFutbol טיירל מלסיה, באתר WorldFootball.net טיירל מלסיה, באתר National Football Teams טיירל מלסיה, באתר FootballDatabase.eu Tyrell Malacia signs for United, www.manutd.com (באנגלית) 2021 Concacaf Gold Cup preliminary rosters announced באתר הרשמי של CONCACAF, ‏ 18 ביוני 2021 (באנגלית) VAN GAAL MAAKT 26-KOPPIGE WK-SELECTIE BEKEND באתר הרשמי של התאחדות הכדורגל ההולנדית המלכותית, 11 בנובמבר 2022 (בהולנדית)
האחים סופר מריו 3

האחים סופר מריו 3 (באנגלית: Super Mario Bros. 3) הוא משחק פלטפורמה שפותח ופורסם על ידי חברת נינטנדו היפנית עבור קונסולת משחקי הווידאו NES של נינטנדו. המשחק יצצא לשווקים ביפן ב-23 באוקטובר 1988, באמריקה הצפונית ב-12 בפברואר 1990 ובאירופה ב-29 באוגוסט 1991. המשחק פותח על ידי Nintendo Entertainment Analysis and Development, בראשות שיגרו מיאמוטו וטאקאשי טאזוקה. במשחק ניתן לשחק במריו או בלואיג'י. מטרת המשחק היא להציל את הנסיכה טודסטול (שבשנים הבאות תיקרא "הנסיכה פיץ'") וכמו גם את השליטים של שבע ממלכות שונות מהנבל של המשחק באוזר. בדומה למשחקים הקודמים בזיכיון של מריו, ניתן להביס את האויבים אם קופצים עליהם או אם משתמשים בפריטים שונים המעניקים לשחקן כוחות קסם. במשחק זה ניתנו לשחקן לראשונה יכולות חדשות שלא היו קיימים במשחקים הקודמים כמו היכולת לרחף וכיכולת להחליק במורדות. המשחק הציג גם אלמנטים חדשים רבים שיהפכו בעתיד להיות בולטים במשחקי זיכיון סופר מריו, כגון משרתיו של באוזר (הקופאלינגים) ומפת עולם למעבר בין שלבים. זהו המשחק השלישי הנמכר ביותר מבין המשחקים שפותחו עבור קונסלת ה-NES כאשר לאורך השנים נמכרו מעל ל-17 מיליון עותקים של המשחק ברחבי העולם. המשחק גם שימש השראה להפקה של סדרת הטלוויזיה המונפשת "The Adventures of Super Mario Bros. 3" (אנ') שהופקה על ידי DiC Entertainment. ממלכת הפטריות, בה מתרחשת עלילת המשחק, נכבשת על ידי הקופאלינגים אשר הם שבעת משרתיו של באוזר. הקופאלינגים כובשים כל אחת משבע הממלכות לאחר שהם מצליחים לגנוב את השרביט הקסום של כל אחד מהשליטים של אותן הממלכות ומשתמשים בשרביטים על מנת להפוך את השליטים לחיות. הנסיכה טודסטול שולחת את מריו ולואיג'י לכל שבעת הממלכות על מנת שהם יצליחו להשיב את השרביטים הגנובים ולהחזיר את השלטון לשליטים של אותן הממלכות. לאחר שמריו ולואיג'י מצילים את כל שבעת השליטים הם מגלים שבינתיים באוזר חטף גם את הנסיכה טודסטול וכלא אותה בתוך הטירה שלו. בעקבות כך האחים נוסעים לטירה שלו וצריכים להביס את באוזר בקרב. המשחק מסתיים כאשר משחררים את הנסיכה טודסטול מהטירה. מדיה וקבצים בנושא האחים סופר מריו 3 בוויקישיתוף האחים סופר מריו 3, סרטונים בערוץ היוטיוב "האחים סופר מריו 3", במסד הנתונים הקולנועיים IMDb (באנגלית) Super Mario Bros. 3 Review, flyingomelette.com Miyamoto Confirms That Super Mario Bros. 3 Was A Play, Kotaku (באנגלית אמריקאית)
מארק פלקן

מארק פְלֵקֶן (בהולנדית: Mark Flekken; נולד ב-13 ביוני 1993 בקרקראדה שבהולנד) הוא כדורגלן הולנדי המשחק בעמדת השוער בקבוצת ברנטפורד ובנבחרת הולנד. פלקן גדל במחלקות הנוער של WDZ, רודה ואלמניה אאכן. הוא שיחק בקבוצות הבוגרות של אלמניה אאכן, גרויטר פירט ודיסבורג. ב-14 במאי 2018 חתם בפרייבורג מהבונדסליגה. ב-31 במאי 2023 חתם בברנטפורד מהפרמייר ליג תמורת 11 מילין אירו. ב-26 במרץ 2022 ערך פלקן את הופעת הבכורה שלו בנבחרת הולנד, בניצחון 2–4 על נבחרת דנמרק במשחק ידידות. נכלל בסגל נבחרת הולנד לטורניר יורו 2024. מדיה וקבצים בנושא מארק פלקן בוויקישיתוף מארק פלקן, באתר Transfermarkt מארק פלקן, באתר Soccerway מארק פלקן, באתר BDFutbol מארק פלקן, באתר WorldFootball.net מארק פלקן, באתר FootballDatabase.eu Mark Flekken kommt zum Sport-Club באתר הרשמי של פרייבורג, 14 במאי 2018 (בגרמנית) Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית)
עונת 2022/2023 בליגה הלאומית

עונת 2022/2023 בליגה הלאומית הייתה העונה ה-24 של הליגה הלאומית כליגה השנייה בחשיבותה בכדורגל בישראל. לקראת עונה זו הצטרפו לליגה הלאומית, מכבי פתח תקווה והפועל נוף הגליל שירדו מליגת העל, ועירוני טבריה ומכבי יפו, אשר עלו מליגה א'. בסיום אותה עונה עוד לפני תום העונה הסדירה ירדה הפועל אשדוד חזרה לליגה א' ואליה גם הצטרפה מכבי אחי נצרת שירדה אחרי 13 שנה, קבוצות מכבי פתח תקווה (כדורגל) והפועל פתח תקווה (כדורגל) עלו לליגת העל. הליגה כוללת 16 קבוצות. על ניצחון במשחק מוענקות שלוש נקודות, ואילו על תיקו מוענקת נקודה אחת. על הפסד לא מוענקות נקודות כלל. הליגה מורכבת משני שלבים: בשלב הראשון משחקות ביניהן הקבוצות במסגרת שני סיבובים בני 15 משחקים כל אחד – 30 מחזורים בסה"כ. כך יוצא שכל קבוצה משחקת שני משחקים נגד כל אחת משאר הקבוצות – משחק בית ומשחק חוץ. בשלב השני, הליגה מחולקת ל-2 בתים, על פי מיקום הקבוצות בתום השלב הראשון: פלייאוף עליון (8 הקבוצות שבמקומות 1–8) ופלייאוף תחתון (8 הקבוצות שבמקומות 9–16). הקבוצות בכל בית משחקות בינן לבין עצמן. קבוצות הליגה הלאומית   מכבי אחי נצרת בני יהודה תל אביב, מכבי יפו הפועל כפר סבא הפועל נוף הגליל הפועל ראשון לציון הפועל עכו הפועל עפולה, עירוני טבריה מכבי פתח תקווה הפועל פתח תקווה מ.ס. כפר קסאם הפועל רמת-גן גבעתיים הפועל אשדוד הפועל רמת השרון הפועל אום אל-פחם להלן הקבוצות שהשתתפו בליגה הלאומית בעונת 2022/2023: ממאזנה של א.ס. אשדוד הופחתו 12 נקודות. בסיום העונה נערך משחק מבחן לליגה הלאומית בין הקבוצה שתסיים במקום ה-14 לבין המנצחת בגמר פלייאוף העלייה בליגה א'. שהסתיים בניצחון הפועל נוף הגליל בתוצאה 0:2. זמני, עד לבניית אצטדיון עירוני טבריה. נחנך ב-20 בינואר 2023, עד למועד זה אירחה את משחקיה באצטדיון טוטו עכו ההתאחדות לכדורגל בישראל - פרטי קבוצה, באתר www.football.org.il ההתאחדות לכדורגל בישראל - פרטי קבוצה, באתר www.football.org.il